लखनऊ. महेश भट्ट और उनके परिवार को फिरौती के लिए धमकी मिली है। भट्ट को कॉल करने वालों ने उनकी वाइफ सोनी राजदान और बेटी आलिया को जान से मारने की धमकी दी। बताया जा रहा है कि कॉल करने वाले ने 50 लाख रुपए की मांग की है। भट्ट परिवार ने मुंबई की जुहू पुलिस को शिकायत दर्ज कराई है। मुंबई पुलिस और यूपी एसटीएफ ने इस मामले में यूपी के लखनऊ से एक शख्स को अरेस्ट किया है। धमकी के बाद भट्ट परिवार की सुरक्षा बढ़ा दी गई है।
क्या कहना है आरोपी का?
- सूत्रों के मुताबिक, पूछताछ में आरोपी संदीप ने बताया, ''मेरा अंडरवर्ल्ड से कोई कनेक्शन नहीं है। मैं कोई डॉन-वॉन नहीं हूं। बब्लू श्रीवास्तव को मैं जानता भी नहीं हूं, न ही कभी मिला हूं। मुझे फिल्मों का थोड़ा-बहुत शौक है। मुंबई में रहने के दौरान मुझे नंबर मिल गया था, लेकिन अभी बेरोजगार हूं। मैंने सोचा कि आसानी से कुछ पैसा मिल जाएगा, इसलिए कॉल कर दिया।''
सेल्समैन था आरोपी
- जानकारी के मुताबिक, संदीप 2004 से 2010 एक क्लोथ स्टोर पर सेल्समैन था। इसके बाद 2011 से 2016 तक कलेक्शन एजेंट रहा।
- 2016 में लखनऊ के आशियाना में उसने खुद की दुकान खोली, लेकिन नुकसान की वजह से बंद हो गई। इसके बाद वह मुंबई में अक्टूबर से दिसंबर 2016 तक रहा।
वॉट्सएप पर आए थे कॉल
- महेश भट्ट को ये कॉल यूपी से वॉट्सएप से आए थे। पहले महेश ने इन्हें गंभीरता से नहीं लिया, लेकिन बाद में उन्हें टेक्स्ट और वॉट्सएप मैसेज भी मिले। इनमें उन्हें धमकियों को हलके में न लेने के लिए कहा गया। इसके बाद भट्ट ने पुलिस को रिपोर्ट दर्ज कराई।
- पुलिस ने मामला दर्ज करने के बाद भट्ट परिवार के बयान भी दर्ज कर लिए हैं। एंटी एक्सटॉर्शन सेल मामले की जांच कर रही है।
- जानकारी के मुताबिक, कॉल करने वाले ने उन्हें लखनऊ के किसी बैंक के ब्रांच में पैसे जमा करने को कहा है। ये कॉल और मैसेज महेश को 26 फरवरी से मिल रहे थे।
दो साल पहले भी मिली थी धमकी
- 2015 में भी महेश भट्ट के परिवार को धमकी मिली थी। उस समय डी गैंग का नाम सामने आया था।
- तब पुलिस ने इस मामले में करीब 12 लोगों को अरेस्ट किया था।
क्या कहना है मुंबई पुलिस का?
- मुंबई पुलिस ने बताया कि सेक्शन 387 के तहत केस दर्ज कर लिया गया है। मामले में लखनऊ से एक शख्स को गिरफ्तार किया गया है।
- आरोपी ने अपना पंजाब नेशनल बैंक का अकाउंट महेश भट्ट को दिया था, जिसमें उनसे 50 लाख डिपोजिट करने को कहा था।
- यूपी एसटीएफ एसएसपी अमित पाठक ने बताया कि मामले में लखनऊ से एक शख्स को गिरफ्तार किया गया है। उससे पूछताछ की जा रही है।
आलिया की रिलीज होने वाली है फिल्म
- बता दें, इन दिनों आलिया भट्ट अपनी अपकमिंग फिल्म 'बद्रीनाथ की दुल्हनिया' के प्रमोशन में बिजी हैं।
- ये फिल्म इसी महीने 10 मार्च को रिलीज होने वाली है।
hin_Deva hin_Deva hin_Deva bho_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva hin_Deva mai_Deva hin_Deva hin_Deva